ผมมีจุดดำๆขึ้นที่ปลายหุ้มอวัยวะเพศชายครับเเละมีอาการคัน เป็นมานานเเล้วครับเเต่ไม่หายสักที เเละมีตุ่มเล็กๆขึ้นทีปลายหุ้มส่วนในด้วยครับ
สวัสดีค่ะ จุดดำๆที่ปลายหนังหุ้มอวัยวะเพศชาย ร่วมกับมีอาการคันดังกล่าวมา อาจจะเกิดจาก การอักเสบของเยื่อหุ้มปลายอวัยวะเพศ จะพบได้มากกรณีไม่ได้ขลิบหนังหุ้มปลายแล้วเกิดขี้เปียกหมักหมมเรื้อรัง สาเหตุอื่นๆเช่นการติดเชื้อราหรือเชื้อแบคทีเรียที่เยื่อหุ้มปลายอวัยวะเพศ การติดโรคติดต่อทางเพศสัมพันธ์เช่นหนองใน แผลริมอ่อน เริม แต่มักเป็นตุ่มน้ำใส และเป็นค่อนข้างเฉียบพลัน หรือเป็นจุดดำๆจากเม็ดสีที่ขึ้นมาผิดปกติ แต่ก็ไม่ควรทำให้เกิดอาการคันเบื้องต้นควรใช้น้ำเปล่าสะอาดล้างอวัยวะเพศเบาๆภายนอก ไม่ไปถูหรือแกะเกาเอง งดการมีเพศสัมพันธ์ไปก่อน หากไม่ได้ขลิบหนังหุ้มปลาย ควรเปิดหนังหุ้มปลายออกอย่างช้าๆและทำความสะอาดข้างในด้วยและควรไปพบแพทย์หากมีอาการคันมาก จุดดังกล่าวเป็นมาเรื้อรังไม่หายไป และเป็นมากขึ้นเรื่อยๆ มีตุ่มแดง ปวด บวม หรือมีเลือดหรือหนองไหลจากตุ่ม ซึ่งอาจเป็นสัญญาณว่ามีการติดเชื้อที่ควรได้รับการฆ่าเชื้อภายใต้การดูแลของแพทย์ค่ะ